Kanalen har som overordnet mål å drive undersøkende, kritisk og eksperimentell journalistikk. Formålet er å bekjempe all form for diskriminering. Daværende redaktør Lene Løvdahl uttalte i 2001 at kanalen er en «kvinneradio i den forstand at vi synes det er viktig at kvinner synes i mediene, og at vi dekker kvinnepolitiske saker», men at kanalen også henvender seg til mannlige lyttere, og har mange menn som jobber der.